
Text rozhodnutia
Súd: Krajský súd Bratislava Spisová značka: 3Co/157/2017 Identifikačné číslo súdneho spisu: 1513229543 Dátum vydania rozhodnutia: 31. 07. 2017 Meno a priezvisko sudcu, VSÚ: JUDr. Mario Dubaň ECLI: ECLI:SK:KSBA:2017:1513229543.1 Uznesenie Krajský súd v Bratislave v senáte zloženom z predsedu senátu JUDr. Ing. Maria Dubaňa a sudcov JUDr. Alexandry Hanusovej a JUDr. Romana Bolebrucha v právnej veci žalobcu: Mgr. M. N., N. XX, E., zastúpeného advokátom JUDr. Jánom Husárom, Slovenskej jednoty 8, Košice, proti žalovanému: S. G., V. XX, G., o zaplatenie 200 eur s prísl., na odvolanie podané advokátom Mgr. F. U., Š. XX, E. proti rozsudku Okresného súdu Bratislava V č.k. 11C/475/13-73, zo dňa 6.7.2016, takto r o z h o d o l : Odvolací súd odvolanie o d m i e t a . o d ô v o d n e n i e : 1. Napadnutým rozsudkom súd prvej inštancie žalobu zamietol; žalovanému priznal náhradu trov konania. 2. Proti rozsudku podal za žalovaného odvolanie advokát Mgr. F. U. bez doloženia splnomocnenia. Súd prvej inštancie vyzval žalovaného, ako aj advokáta Mgr. F. U., aby do 10 dní doručili plnú moc udelenú Mgr. F. U. na zastupovanie žalovaného v spore. Žalovaný prevzal predmetnú výzvu 10.10.2016 a Mgr. U. 21.2.2017, ale do rozhodnutia odvolacieho súdu plnú moc so spisu nedoložili. 3. Odvolací súd prejednal podané odvolanie bez nariadenia pojednávania podľa § 385 ods. 1 C.s.p. a dospel k záveru, že toto odvolanie je potrebné odmietnuť. 4. Podľa § 386 písm. b) C.s.p. odvolací súd odmietne odvolanie, ak bolo podané neoprávnenou osobou. 5. Nakoľko odvolanie podal subjekt, ktorý na to nebol príslušný v zmysle § 359 a nasl. C.s.p. a nebol ani zástupcom strany, v mene ktorej odvolanie podal (splnomocnenie udelené žalobcom na takéto zastupovanie nebolo doručené), odvolanie podala neoprávnená osoba a preto odvolací súd odvolanie podľa § 386 písm. b) C.s.p. odmietol. 6. Toto rozhodnutie prijal senát Krajského súdu v Bratislave pomerom hlasov 3:0. Poučenie: Proti tomuto uzneseniu odvolanie nie je prípustné. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 C.s.p.) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 C.s.p.). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 C.s.p.). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 C.s.p.).

